
Ye houlets? frae your ivy bow'r.
In some auld tree,  or eldritch tow'r,
What time the moon, wi' silent glowr,

Sets up her horn,
Wail thro' the dreary midnight hour

Till waukrife morn !

O, rivers, forests, hills,  and plains !
Oft have ye heard my canty strains :
But now, what else for me remains

But tales of woe ;
And frae my een the dropping rains

Maun ever flow.

Mourn,  spring, them darling of the year;
Ilk cowslip cup shall kep a tear:
Thou, simmer, while each corny spear

Shoots up its head,
Thy gay, green, flow'ry tresses shear,

For him that's dead!

Thou, autumn, wi' thy yellow hair,
In grief thy sallow mantle tear!
Thou, winter, hurling thro1 the air

The roaring blast?
Wide o'er the naked world declare

The worth we've lost!

